Source: https://hhrf.org/2016/12/21/elvesztette-a-romai-katolikus-egyhaz-a-nagyvaradi-penzugyi-palotat/
Timestamp: 2020-01-19 01:29:08
Document Index: 22072833

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

Elvesztette a római katolikus egyház a nagyváradi pénzügyi palotát – HHRF
Home » Romania » Elvesztette a római katolikus egyház a nagyváradi pénzügyi palotát
Elvesztette a római katolikus egyház a nagyváradi pénzügyi palotát
12/21/2016 by arteries
A román legfelsőbb bíróság 2016. december 16-án megváltoztatta a pitesti-i táblabíróság elsőfokú ítéletét, és jogerős ítéletben fosztotta meg a római katolikus egyházat a számára visszaszolgáltatott nagyváradi pénzügyi palotától.
A Nagyvárad belvárosában álló eredetileg irgalmasrendi ingatlant 2012-ben kapta vissza a püspökség, ám a megyei önkormányzat megtámadta az illetékes bizottság határozatát, arra hivatkozván, hogy az épület valójában a magyar állam tulajdona volt, amelyet a trianoni döntéssel a román állam vett át.
A visszaszolgáltatás érvénytelenítését a Bihar megyei önkormányzat kérte, a per során azonban a nagyváradi polgármesteri hivatal is csatlakozott hozzá. A pitesti-i táblabíróság ez év áprilisban kimondott első fokú ítéletében elutasította a keresetet, és elismerte az egyház tulajdonjogát az épület fölött. Ezt az ítéletet változtatta meg csütörtökön a legfelsőbb bíróság.
A nagyváradi római katolikus püspökség közleményében úgy vélekedett, hogy a legfelsőbb bíróság „megmagyarázhatatlan könnyedséggel tette túl magát az egyház által benyújtott bizonyítékokon. Az egyház szerint ezek a bizonyítékok minden kétséget kizáróan bizonyították, hogy az Irgalmasrend a Pénzügyi Palota építtetője, valamint jogos és telekkönyvezett tulajdonosa, illetve, hogy ezt az épületet a román állam önkényesen sajátította ki az 1948-as államosítási rendelet alapján. Az egyház megemlíti, hogy az irgalmasrendi tulajdonjogot és az önkényes államosítást a román állam 1962-ben és 1967-ban is elismerte azokban az átiratokban, amelyekkel az állami tulajdonjog telekkönyvi bejegyzéséért folyamodott.
A nagyváradi római katolikus püspökség közölte: a legfelsőbb bíróság indoklásának ismerete nélkül nem fogalmazhat meg precíz álláspontot, de az ismert adatok alapján is megállapította, hogy a bíróság döntése “súlyosan sérti a magántulajdonhoz való jogot garantáló Európai Jogok Európai Egyezménye Kiegészítő Jegyzőkönyvének 1. cikkelyét” – áll a közleményben.
Az egyház által bemutatott dokumentumok szerint az Irgalmasrend saját telkén bankkölcsönből építette 1890-ben a palotát, melyet aztán állami hivataloknak adott bérbe. A Nagyvárad belvárosában található patinás műemlék épület jelenleg használaton kívül áll, és meglehetősen leromlott állapotba került.
Previous Post“Erdélyben tanultam meg, hogy mit jelent igazán magyarnak lenni”
Next PostIsmét az egyház ellen döntött a bíróság a Székely Mikó Kollégium ügyében
Ösztöndíjjal támogatják a magyar iskolába járó horvátországi gyerekeket
Croatia | Featured posts | HHRF news
Introducing our new ReConnect Transylvania + Recipient: Sarah Carroll
HHRF news
HHRF ALERT: Speak Up for the Hungarian Minority in Ukraine! Tell the New York Times and Washington Post They Are Misinformed
Archives Select Month January 2020 (1) December 2019 (2) November 2019 (5) October 2019 (2) September 2019 (1) July 2019 (3) June 2019 (4) May 2019 (2) April 2019 (4) March 2019 (2) February 2019 (1) January 2019 (3) October 2018 (5) September 2018 (4) August 2018 (1) July 2018 (2) June 2018 (4) May 2018 (3) April 2018 (3) March 2018 (5) February 2018 (7) January 2018 (1) December 2017 (2) November 2017 (3) September 2017 (1) August 2017 (7) May 2017 (4) March 2017 (3) February 2017 (5) January 2017 (4) December 2016 (10) November 2016 (2) November 2012 (1)
Ösztöndíjjal támogatják a magyar iskolába járó horvátországi gyerekeket 11/26/2019
Adrian Zuckerman az Egyesült Államok új romániai nagykövete 11/21/2019
Introducing our new ReConnect Transylvania + Recipient: Sarah Carroll 11/14/2019
HHRF ALERT: Speak Up for the Hungarian Minority in Ukraine! Tell the New York Times and Washington Post They Are Misinformed 11/05/2019